cyanic-selkie/wikianc huggingface dataset:
Noste
Nosteen muodostuminen
Arkhimedeen lain mukaan kappaleeseen kohdistuu voima eli noste, jos kappale on osittain tai kokonaan upotettu nesteeseen tai kaasuun. Noste on yhtä suuri, mutta suunnaltaan vastakkainen, kuin kappaleen syrjäyttämän neste- tai kaasumäärän paino. Nosteen suunta on suoraan kohti alempaa painetta ja vaikutuspiste kappaleen syrjäyttämän "väliainekappaleen" massakeskipiste. Esimerkiksi tilavuudeltaan 1 litran kokoinen kappale kokee veteen upotettuna noin 1 kg x 9,81 m/s² = 9,81 N nosteen riippumatta siitä, mistä materiaalista kyseinen kappale on tehty, minkä muotoinen tai miten raskas se on. Sama kappale kokee maan pinnalla ilmakehän vaikutuksesta noin 0,001 m³ x 1,2 kg/m³ x 9,81 m/s² = 0,01 N nosteen. Voidaan yleistää, että jos kappaleen tiheys on pienempi kuin ympäröivän väliaineen tiheys, on noste suurempi voima kuin paino.
Nosteen vaikutussuunta on siis suoraan suuremmasta paineesta kohti pienempää painetta. Käytännön tavallisissa ilmiöissä nosteen havaitaan vaikuttavan lähes aina suoraan ylöspäin, koska tavallisissa tilanteissa veden- ja ilmanpaine alenee suoraan ylöspäin mentäessä. Kuitenkin esimerkiksi kiihtyvässä autossa olevan ilmapallon havaitaan pyrkivän eteenpäin, koska ilma pakkaantuu auton takaosaan ja muodostaa pystysuorasta hieman etuviistossa suuntautuvan painegradientin, ja ilmapallo pyrkii nosteen vaikutuksesta kohti pienempää painetta eli eteenpäin. Jarrutuksessa pallo pyrkii vastaavasti taaksepäin. Pallon ollessa narun varassa narun kallistuskulma voi olla huomattava riippuen auton suorituskyvystä ja tien kitkasta.
Miten noste ei muodostu
Yksi tavallisista väärinkäsityksistä nosteen synnyssä on ajatella, että esimerkiksi ilmalaivan sisällä oleva heliumkaasu pyrkisi nousemaan itsestään ylöspäin ja vetäisi ilmalaivan mukanaan. Näin ei voi olla, sillä painovoima vaikuttaa ilmalaivan sisällä olevaan heliumkaasuun kuten mihin tahansa aineeseen, eli vetää sitä kohti Maata.
Kuten jo todettiin, noste on peräisin kappaletta ympäröivästä väliaineen, tässä ilman, erisuuruisesta staattisesta paineesta ilmalaivan ympärillä sen ylä- ja alaosien välillä. Ilmalaiva nostaisi suuremman kuorman, jos heliumkaasua imettäisiin ilmalaivasta pois sen tilavuus säilyttäen. Käytännössä ilmalaivaa olisi sisä- ja ulkopuolisen paine-eron vuoksi yhä vaikeampaa tehdä riittävän lujaksi kestämään ilmakehän paine luhistumatta ja samaan aikaan kevyemmäksi kuin tilavuutensa verran ympäröivää ilmaa.
Oulaisten ammattiopisto
Koulutuskeskus JEDU, Oulaisten toimipiste on Pohjois-Pohjanmaalla Oulaisten kaupungissa sijaitseva toisen asteen ammatillista koulutusta järjestävä oppilaitos. Se on osa JEDUa eli Jokilaaksojen koulutuskuntayhtymää. Koulutuskeskus JEDU Oulainen on palvelualoilla toimiva yli 600 opiskelijan oppilaitos.
Sylva Arppe
Sylva Irene Arppe (s. 16. heinäkuuta 1905 Hamina – 1997) oli suomalainen Haminassa asunut kirjailija.
Oulaisten ammattiopisto
Toimipisteessä on kolme yksikköä: sosiaali- ja terveysala, liiketalous ja tieto- ja viestintätekniikka sekä ravitsemis- ja puhdistusala. Sosiaali- ja terveysalan yksikössä voi opiskella lähihoitajaksi. Liiketalousyksikössä voi opiskella merkonomiksi ja ohjelmistokehittäjäksi tai IT-tukihenkilöksi. Ravitsemis- ja puhdistusalan yksikössä voi opiskella kodinhuoltajaksi, kokiksi ja tarjoilijaksi. Ammattilukiossa voi suorittaa joko kaksois- tai kolmoistutkinnon. Lukio-opinnot suoritetaan Oulaisten lukiossa. Ammatillinen perustutkinto voi olla ohjelmistokehittäjän tai IT-tukihenkilön, merkonomin, lähihoitajan, kokin, tarjoilijan tai kodinhuoltajan tutkinto. Opintotarjonta on suunnattu sekä nuorille että aikuisille.
Sylva Arppe
Arppe kävi kaksi luokkaa yhteiskoulua ja Taideteollisen koulun iltalinjan. Hän työskenteli toimistonhoitajana, toimittajana ja haastattelijana.
Oulaisten ammattiopisto
Oulaisissa järjestetään edellä mainittujen perustutkintojen lisäksi myös ammatti- ja erikoisammattitutkintoja, joissa hankitaan syvällisempää oman alan osaamista. Lisäksi voit opiskella yksittäisiä tutkinnon osia, joista saa osatutkintotodistuksen. Tutkinnon osat tarjoavat hyvän mahdollisuuden hankkia täydennyskoulutusta joko omalta tai toiselta alalta. Tutkinnon osien laajuudet vaihtelevat 5-80 osaamispisteen välillä. Niitä voit opiskella perustutkinnoissa, ammattitutkinnoissa ja erikoisammattitutkinnoissa.
Aikuisille koulutusta ja oppisopimus
Koulutuskeskus JEDU Oulainen järjestää aikuisille ammatillisia perustutkintoja, ammatti- ja erikoisammattitutkintoja kaikissa koulutusyksiköissä. Lisäksi järjestetään lisä- ja täydennyskoulutusta ja lyhytkoulutuksia. Oppisopimuskoulutus on mahdollista kaikissa tutkinnoissa ja myös yksittäisissä tutkinnon osissa. Oppisopimusopiskelijalla pitää olla alan työpaikka, osaava työpaikkaohjaaja ja työaika vähintään keskimäärin 25 tuntia viikossa, sekä alan TES:n mukainen palkkaus.
Myös oppisopimuskoulutuksessa laaditaan jokaiselle opiskelijalle henkilökohtainen osaamisenkehittämissuunnitelma, jossa määritellään mm. käytännön työpaikalla järjestettävän koulutuksen ja oppilaitoksessa järjestettävän koulutuksen määrät.
Tutkinnon osat
Tutkinnon osia voi opiskella kaikissa yksiköissä ja kaikilla koulutusaloilla.
Myös tutkinnon osia voi opiskella monimuotoisesti kuten tutkintoja. Jokaiselle opiskelijalle laaditaan henkilökohtainen osaamisen kehittämissuunnitelma. Tutkinnon osan suorittamiseksi opiskelija tulee työskennellä käytännön työtehtävissä työpaikalla tai oppilaitoksella ja antaa näyttö osaamisestaan.
Kansainvälinen toiminta
Oppilaitoksella on pitkät perinteet opiskelijoiden ulkomaisessa työssäoppimisessa, mm. Pohjois-Amerikassa, monissa Euroopan maissa ja Virossa, jossa sosiaali- ja terveysalan yksikön opiskelijat ovat vuosittain työssäoppimassa vanhainkodissa. Oppilaitos ja EU-projektit tukevat ulkomailla tapahtuvaa työssäoppimista. Nordplus Junior -projekti Tanskassa sijaitsevan Ikast Handelsskolen kanssa on pitkään toiminut pohjoismaisena vaihto-ohjelmana. Tässä vaihdossa opettajat ja opiskelijat pääsevät tutustumaan toisen Pohjoismaan kouluoloihin ja työskentelytapoihin.
Historia
Oulaisten ammatillisissa oppilaitoksissa on annettu opetusta yli 40 vuotta. Opetus Oulaisissa aloitettiin vuonna 1965 Oulaisten kauppaoppilaitoksessa, myöhemmin mukaan tulivat talouskoulu 1967 ja terveydenhuolto-oppilaitos 1991.
Nykyisellään oppilaitoksen toiminta on jakaantunut kolmeen eri yksikköön, jotka ovat eri osoitteissa, mutta kaikki lähellä Oulaisten keskustaa. Yksiköitä pyritäänkin puhuttelemaan nykyään osoitteiden kautta.
Pietarin urheilu- ja konserttikeskus
Pietarin urheilu- ja konserttikeskus eli SKK Peterburgski (, Peterburgski Sportivno-Kontsertnyi Kompleks) on Pietarissa sijaitseva monitoimihalli, joka valmistui vuonna 1980. Hallin yleisökapasiteetti on noin 20 000 henkeä ja se on yksi Pietarin suurimmista rakennuksista.
Pietarin urheilu- ja konserttikeskuksessä järjestetään erilaisia messuja, näyttelyitä, konsertteja ja urheilutapahtumia. Tunnetuista maailmantähdistä siellä ovat viime vuosina esiintyneet muun muassa Madonna ja Lady Gaga vuonna 2012 sekä Justin Bieber ja Green Day 2013. Säännöllisesti järjestettäviä urheilutapahtumia ovat muun muassa tenniksen ATP-turnaus St. Petersburg Open sekä jalkapallon Valentin Granatkin -turnaus.
Vuonna 1994 halli toimi Hyvän tahdon kisojen palloilulajien pelipaikkana. Myös jalkapallojoukkue Zenit on pelannut otteluitaan urheilu- ja konserttikeskuksen täysimittaisella tekonurmella. Lisäksi areenalla on järjestetty useiden eri lajien arvokilpailuja.
Scotts Shipbuilding and Engineering Company
Scotts Shipbuilding and Engineering Company tai lyhyesti Scotts oli brittiläinen laivanrakennusyhtiö, jonka telakka sijaitsi Greenockissa, Skotlannissa Clyde-joen varrella.
John Scottia, joka loi Greenockin laivanrakennusteollisuuden, katsotaan yhtiön perustajaksi. Scott-suku valtasi 1790 Greenockin alueen haltuunsa ja C G Scott aloitti 1850 Cartsdyken telakalla työt nimellä Scott & Company.
Scott valtasi 1925 Ross & Marshall's Cartdyke Mid telakan. He vaihtoivat 1934 Cartsdyke East telakan Cartsdyke Mid telakkaan Greenock Dockyard Limitedin kanssa. Yhtiön valtasi kesäkuussa 1965 Scott's & Sons (Bowling) Ltd ja se yhdistyi joulukuussa Greenockin telakkayhtiöön. Yhtiön telakat Cartsburn ja Cartsdyke sulautuivat 1966 yhteen. Yhtiö liittoutui 1970 Lithgowsin kanssa, jolloin syntyi Scott Lithgows Ltd. Uusi yhtiö sulautui 1977 British Shipbuilders konserniin.
Cartsdyken telakka suljettiin 1979 ja Cartsburn 1984. Scott Lithgow telakoineen myytiin 1984 Trafalgar Houselle. Tämän jälkeen yhtiön laivanrakennus päättyi.
Hermes (kirja)
Hermes on Ilkka Remeksen vuonna 2007 ilmestynyt nuortenkirja, jossa seikkailee muistakin Remeksen kirjoista tuttu Aaro Korpi. Kirjassa Aaro Korpi seikkailee ystävänsä Nikon kanssa. Pojat joutuvat perinteisen vakoiluoperaation uhreiksi.
Jesse Capelli
Jesse Capelli (s. Jennifer Leone, 21. toukokuuta 1979 Vancouver, Brittiläinen Kolumbia) on kanadalainen pornonäyttelijä.
Capelli aloitti mallin työt 14-vuotiaana. Vuonna 1998 hän muutti Los Angelesiin halutessaan näyttelijäksi. Hän esiintyi Perfect 10 -miestenlehdessä ja teki lehden kanssa sopimuksen kolmeksi vuodeksi.
Tämän jälkeen hän esiintyi useissa muissa lehdissä kuten High Societyssa, Pabossa, Man's Worldissa ja Penthousessa. Hän oli myös Penthousen Pet of the Month huhtikuussa 2004.
Pornografian lisäksi hän on näytellyt pieniä rooleja televisiosarjoissa ja elokuvissa kuten Van Wilder ja Not Another Teen Movie.
Agglutinatiivinen kieli
Agglutinatiiviset eli agglutinoivat kielet ovat kielitieteessä sellaisten kielien luokka, joissa sanan vartaloon liittyy (useita) päätteitä ja muita affikseja. Tämä ilmiö on nimeltään agglutinaatio. Tyypillisimpiä esimerkkejä agglutinoivista kieliryhmistä ovat uralilaiset kielet, kuten suomi, ja altailaiset kielet, kuten turkki.
Äärimmäistapauksessa kaikilla kielen affikseilla olisi vain yksi muoto ja näitä voitaisiin liimata mekaanisesti peräkkäin muodostaen toisiaan vastaavia merkityksiä. Käytännössä yksikään tunnettu luonnollinen kieli ei kuitenkaan ole täysin agglutinoiva, sillä niin sanavartaloissa kuin päätteissäkin tapahtuu monenlaista assimilaatiota ja muita äännevaihteluita.
Esimerkiksi suomen kielessä kantaan talo voidaan mekaanisesti liittää monikon tunnus [i] sekä inessiivin sijapääte [ssa], jolloin saadaan sanan muoto taloissa. Mikäli sama säännönmukaisuus säilyisi kaikkien sanojen muodostamisessa, kieltä voisi kutsua puhtaasti agglutinoivaksi. Esimerkki suomen kielen epätäydellisestä agglutinaatiosta on se, että kannasta kissa äännevaihtelun vuoksi muodostuu kissoissa eikä *kissa|i|ssa.
Kielitieteilijä Juha Janhusen mukaan uralilais-altailaiset kielet ovat agglutinatiivisia kuten suomen lisäksi myös turkki, mongoli, tunguusi, korea ja japani. Monissa agglutinatiivisissa kielissä on vokaalisointu. Kielten rakennetyypistä johtuen suomella ja turkilla on samantapaisia piirteitä, kuten agglutinoiva (päätteitä liimaileva) morfologia ja vokaalisointu.
Messukylän vanha kirkko
pienoiskuva|Kirkon alkuperäisten [[seinämaalausten jäännökset palautettiin 1950-luvun restauroinnissa näkyviin maalikerroksen alta.]]
New Young Pony Club
New Young Pony Club on brittiläinen viisijäseninen rockyhtye.
Messukylän vanha kirkko
Messukylän vanha kirkko on keskiaikainen harmaakivikirkko Messukylän kaupunginosassa Tampereella. Kirkko on Tampereen vanhin rakennus. Sitä on kansankielessä kutsuttu suojeluspyhimyksensä Mikaelin mukaan myös Mikoksi.
Historia
Paikalle ensimmäisenä nousseen puukirkon arvioidaan olleen 1400-luvulta, ja tuolta ajalta peräisin olleesta kuoriaidan laudasta löytynyttä vuosilukua 1434 pidetään sen todennäköisenä rakennusvuotena. Nykyinen kivikirkko rakennettiin puukirkon tilalle muuraustavasta ja ikkunoista päätellen vuosina 1510–1530. Tarkkoja vuosilukuja ei ole kuitenkaan jäänyt muistiin asiakirjoihin. Kirkon vanhin pystyssä oleva osa on 1400-luvun lopulla puukirkon kylkeen rakennettu sakaristo.
pienoiskuva|vasen|upright|Messukylän vanhan kirkon länsipäädyn pääsisäänkäynti. Kirkossa on säilynyt 1430–1440-luvuilta viisi puuveistosta, joista Neitsyt Marian kuva on siirretty Kansallismuseoon. Loput neljä ovat edelleen kirkossa nähtävänä. Yksi niistä esittää kirkon suojeluspyhimystä arkkienkeli Mikaelia, kahden muun on arveltu olevan Pyhä Olavi ja apostoli Pyhä Jaakob. Triumfikrusifiksi on siirretty alkuperäiseltä paikaltaan kuoriaidan yläpuolen orrelta alttaripöydälle.
1600-luvun puolivälissä kirkko kunnostettiin ja sen seinien laastipinnat koristeltiin maalauksilla. Myöhemmin maalaukset peitettiin kalkilla eikä niistä ole paljon jäljellä. Messukylän vanhan kirkon saarnatuoli saatiin 1600-luvulla lahjana maaherra E. J. Creutzilta, ja se on puu-upotuskoristeineen ainoa laatuaan Suomessa. Keskiajan tavan mukaan kirkon lattian alusta käytettiin hautausmaana. Viimeinen hautaus kirkon alle tapahtui vuonna 1793, kirkkomaahan haudattiin vuoteen 1860 asti.
Vuosina 1796–1797 kirkkoa korjattiin ja siihen tehtiin joitakin muutoksia. Tuolta ajalta on rakennukseen jäänyt rakennusmestari Matti Åkerblomin kädenjälki. Suurimpia muutoksia olivat asehuoneen muuttaminen kirkon sivusakaraksi, uuden eteisen rakentaminen, seinien korottaminen parilla hirsikerralla sekä katon vuoraaminen tynnyriholviksi. Messukylän uuden kirkon valmistuessa vuonna 1879 Åkerblomin rakentama kellotapuli purettiin ja tuomiosunnuntain jumalanpalveluksen jälkeen kivikirkko jäi pois käytöstä.
Uuden valmistuttua vanhaa kirkkoa ei enää arvostettu eikä pidetty kunnossa, vaan kanttori Helenius käytti sitä heinälatona ja kunnanisät vaivaisjyväaittana. Seurakunnan kirkkoherra K. Olander saarnasi monta kertaa kirkon korjausten tarpeellisuudesta ja 1907 kirkko korjattiin. Vuonna 1956 Tampereen kirkkovaltuusto, jonka alaisuuteen Messukylä liitosalueena kuului, päätti korjata ja entistää kirkon arkkitehti Paavo Riihimäen yhteistyössä Muinaistieteellisen toimikunnan kanssa tekemien suunnitelmien mukaan. Vuosina 1958–1959 kirkko entisöitiin ja haljennut takaseinä muurattiin umpeen. Myös seiniä peittänyt kalkkikerros poistettiin, ja se mitä vanhoista maalauksista oli jäljellä saatiin jälleen esiin. Nykyään kirkko on avoinna kesäisin erilaisia tilaisuuksia varten.
Kirkon sisätiloissa on kuvattu Yle TV2:n historiallista draamasarjaa Hovimäki vuosina 1998–2002. Kuvitteellisen Hirvi­kosken kirkon ulkopuolta esitti Sastamalan kirkko.
Kirkon piha oli 1600-luvun lopulta 1800-luvun alkuvuosiin saakka armeijan harjoituskenttänä. Ruotsin kuningas Kustaa III suoritti siellä joukkojen tarkastuksen vuonna 1775.
Raimo O. Toivonen
Raimo Olavi Toivonen (s. 1953) on suomalaisen puhesynteesin , puheanalyysin , psykoakustiikan , puheteknologian ja digitaalisen signaalinkäsittelyn (DSP) kehittäjä.
Messukylän vanha kirkko
Kirkkorakennus
Kirkkorakennus on tyypillinen Satakunnan keskiaikainen kirkko. Seinät on rakennettu harmaakivestä ja rukoushuone on asetettu itä-länsisuuntaisesti. Kirkon ainoat ulkoseinien koristelut, risti ja ruusuke, löytyvät pohjoisseinustalle sijoitetun sakariston päädystä. Rakennuksen ulko-ovi on sijoitettu ajalleen tyypillisesti länsipäätyyn.
Seurakunta
Messukylän kirkko oli osa Pirkkalan seurakuntaa, kunnes erosi omaksi seurakunnakseen vuonna 1636. Messukylä liittyi Tampereeseen vuonna 1947, ja vuotta myöhemmin 1948 myös seurakunta liitettiin osaksi Tampereen seurakuntayhtymää.
Phylloderma stenops
Ulkonäkö ja koko
P. stenops on vankka ja suuri, kyynärvarren pituus on 65-81,7 mm. Lepakon leuka ja huulet ulkonevat voimakkaasti ja nenä on lehtimäinen, tyvestään leveä ja teräväkärkinen. Kallon maksimipituus on 29-34,5 mm. Väriltään laji on punertavanruskea, siivenkärjet ovat valkoiset.
Levinneisyys ja elinympäristö
Laji esiintyy yleensä monikerroksissa trooppisissa ainavihannissa metsissä, lisäksi se sietää ihmisen muokkaamia alueita. Lepakoita tavataan usein soilla ja virtojen ympäristössä.
Ravinto
Laji käyttää ravinnokseen hedelmiä ja hyönteisiä. Sen on dokumentoitu syövän toukkia ja koteloita, sekä ruokailevan yhteiskunta-ampiaisten pesissä. Yksittäisten yksilöiden perusteella laji syö hedelmistä etenkin kurpitsoja, sekä mahdollisesti piikkirottia.
Karl Renner
thumb|Karl Rennerin rintakuva Wienissä. Karl Renner (14. joulukuuta 1870 – 31. joulukuuta 1950 Wien) oli itävaltalainen poliitikko ja Itävallan presidentti 1945–1950.
St. Johns (Arizona)
St. Johns (navajoksi Tsézhin Deezʼáhí) on Apachen piirikunnan pääkaupunki, Arizonassa, Yhdysvalloissa. Vuonna 2009 St. Johnsissa asui 3 675 henkilöä.
Karl Renner
Renner valmistui lakitieteiden tohtoriksi vuonna 1896. Hän työskenteli kirjastoalalla sekä sosiaalidemokraattisena journalistina. Hänet valittiin Ala-Itävallan maapäivien jäseneksi ja sosiaalidemokraattisen ryhmän johtajaksi vuonna 1907. Renner oli laatimassa Itävallan perustuslakia vuonna 1918 ja toimi Itävallan pääministerinä (kanslerina) vuosina 1918–1920. Hän sanoitti myös Itävallan tuolloisen kansallislaulun Deutschösterreich, du herrliches Land.
St. Johns (Arizona)
Väestö
Vuoden väestönlaskennan aikaan, St. Johnsissa asui 3 269 henkilöä ja siellä oli 989 taloutta ja 805 perhettä. Väestötiheys oli 190,9/km². St. Johnsissa oli 1 392 asuntoa, joiden keskimääräinen tiheys oli 81,3/km².
Karl Renner
Vuonna 1920 Renner toimi myös ulkoministerinä. Hänet vangittiin vuonna 1934, kun sosialistipuolue lakkautettiin, mutta vapautettiin myöhemmin. Valloitettuaan Wienin vuonna 1945 Neuvostoliitto asetti Rennerin uudelleen valtakunnankansleriksi. Myöhemmin samana vuonna hänet valittiin Itävallan ensimmäiseksi presidentiksi.
St. Johns (Arizona)
Väestö
100:aa naista kohden St. Johnsissa oli 101,2 miestä. Jokaista 100:aa yli 18-vuotiasta naista kohden, St. Johnsissa oli 100,1 yli 18-vuotiasta miestä.
Mediaanipalkka taloutta kohden oli 35 215 Yhdysvaltain dollaria, ja mediaanipalkka perhettä kohden oli 37 478 Yhdysvaltain dollaria. Miesten mediaanipalkka oli 38 477 Yhdysvaltain dollaria, ja naisten 24 009 Yhdysvaltain dollaria. Noin 12 % perheistä ja 15 % väestöstä eli köyhyysrajan alapuolella, heistä 18,2 % oli alle 18-vuotiaita ja 10,8 % yli 65-vuotiaita.
Ikäjakauma
St. Johnsissa asuvien ikäjakauma prosentteina vuonna 2000 : Väestön mediaani-ikä oli 31 vuotta.
Aiheesta muualla
34.50194°N, -109.37167°W
LLVM
LLVM (alkuaan ) on ohjelmointikielen kääntäjän kehittämiseen tarkoitettu infrastruktuuri. LLVM-järjestelmän avulla ohjelmakoodille voidaan suorittaa erilaisia optimointeja – käännöksen, linkityksen, ajon tai ohjelman joutenolon aikana. LLVM on julkaistu BSD-lisenssin muunnoksella (University of Illinois/NCSA Open Source License).
LLVM toteuttaa kääntäjien toiminnan keski- ja loppuosan, eli toimenpiteet jotka ovat lähes samoja kaikkien konekieleksi käännettävien ohjelmien osalta. LLVM:n päälle voidaan rakentaa käännösprosessin ”etupää”, eli ohjelmointikielen tulkinta. Kääntäjäohjelma kutsuu LLVM-kirjastoa, joka tuottaa IR-välikielen. LLVM-infrastruktuuri optimoi välikielen. Loppuvaiheessa välikieli muunnetaan kohdejärjestelmän konekieleksi.
Lyhenne LLVM tarkoitti alun pitäen ”Low Level Virtual Machine”, mutta projektin kasvaessa nimestä luovuttiin ja lyhenne ei nykyisin tarkoita mitään. LLVM on ”kattoprojekti”, jota käytetään keskeisistä komponenteista: välikielestä (LLVM IF) ja sen käsittelystä, debuggerista (LLDB ) ja LLVM:n omasta C++-kirjastosta (libc++ ).
Historia
LLVM-projekti alkoi vuonna 2003 Illinois'n yliopistossa (Urbana–Champaign).
Nykyisin suurin LLVM:n kehittäjä on Apple; LLVM-järjestelmä onkin keskeinen komponentti uusimpien Mac OS X- ja iOS-järjestelmien kehitystyökaluissa. Myös Sony käyttää LLVM:ää PlayStation 4 -kehitysympäristössä. Microsoft tarjoaa Clang-kääntäjän optiona Visual Studiossa.
Monet Linux-jakelut tukevat LLVM:ää, useimmiten rinnakkaisena vaihtoehtona GCC:lle. Useimmat Linux-jakelut eivät ole siirtyneet GCC:stä Clang-kääntäjään, koska Linux-ytimen kääntäminen vaatii käytännössä GCC:n. Google tukee Clang-kääntäjän kehittämistä Linux-ytimen käännökseen vaihtoehtona GCC:lle. Vastaavasti esimerkiksi FreeBSD käyttää monilla alustoilla Clangia pääasiallisena kääntäjänään.
LLVM-pohjaiset kääntäjät
LLVM oli aluksi suunniteltu GCC:n loppuvaiheiden korvaajaksi, joten monia GCC-pohjaisia kääntäjien etupäitä on muunnettu LLVM-pohjaisiksi. Monia kääntäjiä on kehitetty tukemaan suoraan LLVM-infrastruktuuria.
Clang
Clang on LLVM-projektin oma C/C++/Objective-C -kääntäjä etupää (front-end).
Clang on tuettu Applen Xcode kehitysympäristössä.
DragonEgg
GCC:lle on kehitetty laajennos nimeltä DragonEgg, jonka avulla GCC voi tuottaa LLVM-välikieltä. GCC:tä käytetään vain käännösprosessin etupäänä.
Emscripten
Emscripten tuottaa LLVM:n avulla JavaScript-koodia WebAssembly-alustalle (aikaisemmin WebAssemblyn edeltäjälle asm.js). WebAssembly on uusimpien selaimien tukema JavaScript-laajennos, jonka avulla JavaScript-ohjelmat voivat toimia lähes yhtä tehokkaasti kuin natiivit ohjelmistot, ja voivat käyttää HTML5:n tarjoamia selainominaisuuksia, kuten 2D/3D-grafiikkaa ja ääntä. Emscriptenin avulla C- tai C++ -ohjelmistoja voidaan kääntää suoraan selaimissa toimiviksi. Monia C/C++ -kirjastoja on sovitettu toimivaksi Emscriptenin kanssa.
Laajamittaisimmat Emscripteniin pohjautuvat projekti ovat Internet Archiven tukemat JSMESS- ja DOSBox -projektit, joiden avulla erilaisia vanhoja ohjelmistoja ja pelejä voidaan emuloida suoraan selaimissa.
Flang
Flang on Fortran-kielen etupää (front-end), joka julkaistu versiossa 11.0. Tuki on vielä kokeellinen.
Von Willebrandin tauti
Von Willebrandin tauti (vWD) on periytyvistä verenvuototaudeista yleisin. Tauti johtuu von Willebrand -tekijän (vWF) puutoksesta tai vajauksesta. Se vaikuttaa veren kykyyn hyytyä kunnolla. Verenvuoto voi sen takia kestää pitkään ja olla erittäin runsasta. Muita tyypillisiä oireita ovat mustelmat, runsaat kuukautiset ja nenän, suun ja silmien verenvuodot.
Taudista on useita eri muotoja. Sen oireet vaihtelevat suuresti eri potilailla. Taudin löysi suomalainen tutkija Erik Adolf von Willebrand, jonka mukaan tauti on nimetty. Pohjoismaissa von Willebrandin tauti on yleisempi kuin muualla.
Hankitun von Willebrandin taudin eli pseudo-von Willebrandin taudin tavallisin syy on kilpirauhasen vajaatoiminta, ja se paranee tyroksiini-lääkityksellä.
Ihmisen von Willebrandin taudilla on useita muotoja, esimerkiksi:
Koirilla
Von Willebrandin tautia on tavattu ihmisen lisäksi myös koiralla. Koirasta otettavasta karva-, poskisolu- tai verinäytteestä voidaan tutkia, onko koiralla taudin aiheuttava geenimuunnos. Kyseessä on resessiivinen ominaisuus, joten koira sairastuu vain, jos se on perinyt mutaation molemmilta vanhemmiltaan. Vain toiselta vanhemmaltaan geenimuunnoksen saanut koira on oireeton kantaja. Von Willebrandin tautia on todettu muun muassa berninpaimenkoirilla, dobermanneilla, papilloneilla, manchesterinterriereillä ja welsh corgi pembrokeilla.
Asumisen rahoitus- ja kehittämiskeskus
ARAn tehtäviin kuuluu asumiseen ja rakentamiseen liittyvien avustusten, tukien ja takausten myöntäminen. Lisäksi ARA ohjaa ja valvoo ARA-asuntokannan käyttöä sekä on mukana asumisen kehittämiseen ja asuntomarkkinoiden asiantuntijuuteen liittyvissä hankkeissa. ARA kerää, analysoi ja välittää tietoa asuntomarkkinoista ja ylläpitää alan verkko- ja tietopalveluita. ARAn toiminta-ajatuksena on edistää ekologisesti kestävää, laadukasta ja kohtuuhintaista asumista kaikille.
Historia
1940-luvun lopulla jatkosodan jälkeen perustettiin Arava-järjestelmä, jonka kautta valtio rahoitti asuntorakentamista. Vuonna 1966 Aravan tehtävät siirtyivät Asuntohallitukselle ja sen lakkauttamisen myötä vuonna 1993 Valtion asuntorahastolle.
Nykyiseen muotoonsa ARA perustettiin 1. tammikuuta vuonna 2008. Viimeisimmän virastouudistuksen myötä ARA siirtyi valtion Asuntorahoituksen lainapainotteisesta toiminnasta rakennusalan kehitystoimintaa ja tiedottamista tukevaksi organisaatioksi. ARA siirrettiin valtionhallinnon hajasijoitusohjelmassa vuonna 2005 tehdyllä päätöksellä Lahteen 1. heinäkuuta 2008. Aikaisemmin virasto toimi Helsingin Pasilassa.
Tehtävät ja toiminta
ARAn tehtäviin kuuluu:
Lainoitus ja avustukset
Suomen noin 3,1 miljoonasta asunnosta joka kolmas on rakennettu valtion arava- tai korkotukilainalla. Valtion tuella rakennettuja vuokra-asuntoja (ns. ARA-vuokra-asuntoja) on noin 355 000. ARA-asuntokanta koostuu korkotuki- tai aravalainoitetuista vuokra-asunnoista, asumisoikeusasunnoista sekä osaomistusasunnoista. Valtion tukemia asuntoja omistavat kunnat, kuntayhtymät, muut julkisyhteisöt sekä yleishyödylliset yhteisöt ja niiden välittömässä omistuksessa olevat tytäryhtiöt.
ARA myöntää korkotukilainoja vuokra- ja asumisoikeusasuntojen uudisrakentamiseen ja perusparannushankkeisiin sekä asuntojen hankintaan. ARA myöntää myös takauslainoja vuokratalojen rakentamiseen.
Lainaa voi saada: Aikaisemmin ARA myönsi korkotukilainoja omakotitalon rakentamiseen tai perusparantamiseen sekä omakotitalon tai osakeasunnon hankintaan myös yksityishenkilöille.
ARA myöntää valtion varoista erilaisia asumiseen ja rakentamiseen liittyviä avustuksia, joilla korjataan asuntokantaa, parannetaan asuinoloja tai asuinrakennuksen kuntoa tai energiatehokkuutta. Avustuksia myönnetään eri kohderyhmille.
ARA myöntää mm. seuraavia avustuksia:
Arvostelua
ARA-järjestelmän epätasa-arvoa ovat arvostelleet taloustieteilijät ja Osmo Soininvaara, jonka mukaan pitäisi antaa pienituloisille rahaa, asumistukea, alihintaisten asuntojen sijaan. Raha voidaan antaa kaikille samanlaisilla ehdoilla, mutta ARA-asuntoja ei riitä kaikille. ARA-rahoitus velvoittaa asettamaan vuokrat markkinahintojen alle, joten ne pienituloiset hyötyvät, jotka sattuvat saamaan asunnon, mutta tämä (epäsuorasti) nostaa niiden pienituloisten vuokria, jotka ARA-asuntoa eivät saa. ARA-järjestelmä myös vähentää asuntojen rakentamista Helsinkiin. Esimerkiksi 2017 rakennusoikeutta saatiin luovutettua kolmannes tavoitetta vähemmän, koska Helsinki halusi tuottaa ARA-asuntojakin.
Soininvaaran mukaan säänneltyjen vuokra-asuntojen rakentaminen on ollut asumistukea helpompaa poliittisesti, koska kaupungin menettämää tuloa ei niin huomata, esimerkiksi alihintaan luovutetuista tonteista. Tämän lisäksi Helsinki menettää vuokrasääntelyyn 250 miljoonaa euroa vuodessa.
Luovuttaessa ARA-rakentamisesta voitaisiin rakentaa enemmän vuokra-asuntoja ja periä niistä normaali vuokra. Näillä lisätuloilla voitaisiin rakentaa enemmän. Asuntojen tarjonnan kasvu laskisi vuokria.
Benjamin R. Barber
thumb|Benjamin R. Barber toukokuussa 2010. Benjamin Reynolds Barber (2. elokuuta 1939 New York – 24. huhtikuuta 2017 New York) tunnettiin politiikantutkijana ja aidon demokratian puolustajana. Aidolla demokratialla Barber tarkoitti demokratiaa, jota toteuttavat ihmiset, eivät ääriuskonnolliset, nationalistiset liikkeet eivätkä myöskään yritykset ja korporaatiot.
Barber vastusti George W. Bushin politiikkaa ja ennakoivan sodankäynnin doktriinia. Hän totesi, että kyseinen strategia ei auta todellisen demokratian levittämistä.
Barberin tunnetuin teos lienee Jihad vs McMaailma (engl. Jihad vs McWorld), missä Barber pohtii todellisen demokratian selviytymismahdollisuuksia, toisaalta Jihadin (jolla Barber ei tarkoittanut vain ääri-islamia, vaan Jihadiin hän sijoitti kaikki äärinationalistiset ja kaiken tiukkaa kontrollointia vaativat aatteet) ja toisaalta McMaailman puristuksessa. McMaailmalla Barber tarkoitti lähinnä rajat ylittävää kauppaa, jättiläisyritysten ylivaltaa ja maailman kulttuurien sulattamista yhdeksi McMaailmaksi. Barberin mukaan McMaailmassa kansalaisuudet katoavat, ja kansalaisten päätehtävänä on toimia aivottomina kuluttajina. Hän kritisoi myös median keskittymistä harvojen ja valittujen käsiin. Esimerkkinä hän mainitsi mediamoguli Rupert Murdochin ja tämän mediaimperiumin.
My Moment
"My Moment" on yhdysvaltalaisen levyttävän artistin Rebecca Blackin kappale. Sen kirjoittivat ja tuottivat Brandon "Blue" Hamilton ja Quinton Tolbert. RB Records julkaisi sen iTunes Storessa Blackin toisena singlenä 19. heinäkuuta 2011. Black perusti kappaleen julkaisseen RB Records -levy-yhtiön itse, sen jälkeen kun kiista hänen aiemman singlensä "Fridayn" jakelusta ja omistuksesta alkoivat. My Momentin kerrotaan olevan osoitettu kaikille heille, jotka arvostelivat hänen aiempaa singleään Fridayta.
"My Moment" sai huonoja arvosteluja musiikkikriitikoilta. Jotkut ottivat huomioon kappaleen olevan erilainen kuin Blackin edellinen single, mutta kritisoivat autotunen käyttöä Blackin laulussa. Toisin kuin edeltäjänsä, kappale ei yltänyt kansallisille musiikkilistoille. Kappaleen musiikkivideo julkaistiin seuraavana päivänä, joka kuvaa muun muassa kappaleen nauhoitusta ja Blackin esiintymistä oman elokuvansa ensi-illassa. Video keräsi yli miljoona katselukertaa vuorokauden sisällä sen julkaisusta ja joulukuussa 2011 sitä on katsottu yli 30 miljoonaa kertaa.
Ziehl-Neelsenin värjäys
thumb|200px|Mycobacterium tuberculosis -bakteereita Ziehl–Neelsenin värjäyksessä. Tuhatkertainen suurennos. Ziehl–Neelsenin värjäys, josta käytetään myös nimitystä haponkestovärjäys, on bakteriologinen menetelmä, jota käytetään haponkestävien mykobakteerien tunnistamiseen.
Värjäysmenetelmän keksivät saksalaiset lääkärit, bakteriologi Franz Ziehl (1857, Wismar – 1926, Lyypekki) ja patologi Friedrich Neelsen (29. maaliskuuta 1854, Uetersen – 11. huhtikuuta 1894, Dresden). Tuberkuloosia (TB) aiheuttava Mycobacterium tuberculosis -bakteeri on menetelmän yleisin tunnistuskohde. Sillä voidaan tunnistaa myös joitain muitakin bakteeriryhmiä, kuten Nocardia-suvun bakteereja. Reaktioaineina käytetään Ziehl–Neelsenin karbolifuksiinia, alkoholihappoa ja metyylisinistä.
Vuonna 1877 saksalainen patologi Edwin Klebs julkaisi oleskellessaan Zürichissä, Sveitsissä kuvauksen organismista, jonka hän oli eristänyt tuberkuloosipitoisesta aineesta ja jonka avulla hän sai aiheutetuksi tuberkuloosin. Hän antoi organismille nimeksi Monas tuberculosum. Vuonna 1880 lääkäri Max Schuller toisti Klebsin tulokset, mutta havaitsi, että aineiston kyky aiheuttaa tuberkuloosia säilyi ainoastaan toiseen sukupolveen. Vuonna 1881 professori Jean Joseph Henri Toussaint Toulousen eläinlääketieteellisestä koulusta kuvasi samankaltaisia organismeja eristetyn tuberkuloosipotilaiden verestä. Nämä organismit olivat kuvauksen perusteella eittämättä Micrococcus-suvun bakteereita.
Vuonna 1881 Magdeburgin kaupunginsairaalan sisätautien osaston johtava lääkäri Emanuel Aufrecht löysi tuberkkeleissa esiintyvän sauvabakteerin. Hänen esityksessään ei kuitenkaan mainittu, kuinka organismit ilmenivät. Vuonna 1882 Robert Koch julkaisi Berliinissä kuvauksen epätavallisesta bakteerista, jonka avulla hän sai aiheutetuksi tuberkuloosia. Saksalainen patologisen anatomian professori Paul Clemens von Baumgarten (1848–1928) vahvisti kymmenen päivää myöhemmin Kochin löydöksen.
Ziehl julkaisi 12. elokuuta 1882 kuvauksen uudesta menetelmästä. Sen mukaan liuoksen tulisi olla pikemminkin hapan kuin alkalinen. Uusi menetelmä vahingoitti vähemmän tutkittavia kudosnäytteitä, mutta toi edelleen esiin taudinaiheuttajat. Tällaisenaan menetelmä on vain pienin muutoksin käytössä yhä. Vasta näiden värjäysten kehittäminen sai lääkärit ja tutkijat ympäri maailman vakuuttumaan tuberkuloosin todellisesta aiheuttajasta.
Josef Strauss
Josef Strauss (1829–1870) oli itävaltalainen säveltäjä, joka kuului Straussin musiikkisukuun. Hän opiskeli aluksi tekniikkaa. Veljensä Johannin saatua hermoromahduksen vuonna 1853 hän alkoi johtamaan tämän orkesteria. Sijaisuuden päätyttyä Josef taivuteltiin jatkamaan muun perheen mukana musiikkialalla. Hän sävelsi yli 300 tanssia ja sovitti satoja muiden sävellyksiä.
HMS Michael (J444)
HMS Michael (viirinumerot J444 ja M444) oli Britannian kuninkaallisen laivaston vuonna 1945 valmistunut Algerine-luokan miinanraivaaja toisessa maailmansodassa.
Palvelus
Alus romutettiin 1956 Bo’nessissa.
Tim Thornton
pienoiskuva|Tim Thornton vuonna 2019. Timothy Martin "Tim" Thornton (s. 14. huhtikuuta 1957) on brittiläinen anglikaanisen kirkon pappi, joka toimi Sherbornen piispana vuosina 2001–2008 ja josta tämän jälkeen tuli Truron piispa.
Thornton opiskeli Devonport High School for Boysissa, Southamptonin yliopistossa ja King's College Londonissa. Hän sai pappisvihkimyksensä vuonna 1980. Hänellä on vaimo Siân ja kaksi lasta.
Ampumahiihto talviolympialaisissa 1984
XIV talviolympialaisissa Sarajevossa vuonna 1984 ampumahiihto oli seitsemättä kertaa olympialaisten ohjelmassa. Ampumahiihdossa järjestettiin kolme kilpailutapahtumaa: miesten 10 ja 20 kilometrin kilpailut sekä 4 x 7,5 kilometrin viesti.
10 km
<br style="clear:both;"/>
20 km
<br style="clear:both;"/>
4 × 7,5 km viesti
<br style="clear:both" />
Täsmäkieli
Täsmäkieli on tietylle sovellusalueelle erikoistunut ohjelmointikieli. Tämä on toisin kuin yleiskäyttöinen ohjelmointikieli. Esimerkiksi useat merkintäkielet ja laitteistokuvauskielet ovat täsmäkieliä.
Täsmäkielet eivät yleensä ole Turing-täydellisiä.
Tyrväntö
Tyrväntö (ruotsiksi myös Tyrvändö) on Hämeen läänissä sijainnut entinen Suomen kunta. Tyrväntö liitettiin vuonna 1971 Hattulaan, joka on nykyisin Kanta-Hämettä. Vuonna 1978 Tyrvännön pohjoisosa liitettiin Valkeakoskeen, joka on tänä päivänä Pirkanmaata. Vanajaveteen pistävällä Tyrvännön niemellä sijaitsee Lepaan puutarhaoppilaitos ja useita ammattiyhdistysten sekä yksityisten kesähuviloita.
Tyrvännön suurin taajama on Lepaa, jossa sijaitsee Lepaan puutarhamuseo, Lepaa Golf, Lepaan viinitila sekä Hämeen ammattikorkeakoulun ja Hämeen ammatti-instituutin Lepaan puutarha-alan yksikkö. Kuntakeskus taas oli Suotaalassa, jossa myös Tyrvännön kirkko sijaitsee. Lähellä tätä on Hotelli Petäys.
Tyrvännön naapurikunnat olivat Hattula, Hauho, Pälkäne ja Sääksmäki.
Tyrvännön vaakunan suunnitteli Gustaf von Numers ja se vahvistettiin vuonna 1960.
Tyrvännön itäosan kautta kulki aikanaan valtatie 3, kunnes uusi tieyhteys Hämeenlinnasta Tampereelle valmistui 1960-luvulla ja vanha valtatie numeroitiin seututieksi 305. Entinen valtatie on rakennettu uudelleen ja on nykyisin kantatie 57.
Kylät
Anomaa, Haukila, Lahdentaka, Lepaa, Lusi, Monaala, Monittula, Mäenpää, Mälkiäinen, Retula, Suontaka, Suotaala, Tykölä, Uskila (Uskela) ja Vanajaniemi.
Vuoden 1960 taajamarajauksen mukaan Tyrvännöllä oli yksi taajama: Lepaa, jossa oli 301 asukasta. Vuoden 1970 väestönlaskennassa, Hattulan kuntaliitoksen yhteydessä sitä ei luokiteltu enää taajamaksi, mutta nykyisin se lasketaan jälleen taajamaksi.
Historia
pienoiskuva|Tyrvännön kunnan eteläosa venäläisessä topografikartassa vuodelta 1899.
Esihistoria
Vanhimmat merkit asutuksesta ovat kiven työstämisestä kertovia kvartsinsiruja jotka ovat löytyneet Monittulan kylän alueelta. Nykykäsityksen mukaan ihminen on toiminut kivikaudella koko Tyrvännön alueella. Vanhimmat kivikautiset esineet edustavat noin 4200 eaa. päättynyttä Suomusjärven kulttuuria. Kivikautiset löydöt painottuvat alueen itäiseen osaan ja Lusinlahden ympäristöön. Löydetyt esineet ovat olleet luukaapimia ja kivikirveitä. Varhaisimmat asukkaat olivat metsästäjiä ja kalastajia.
Vuosina 3000–2500 eaa. vasarakirveskulttuuri levisi Tyrväntöön. Samalla tuli oletettavasti uusi elinkeino, karjanhoito. Vasarakirveslöydöt painottuvat nekin alueen itäpuolelle Anomaahan, ja Tyrväntö sijaitsi vasarakirveskulttuurin vaikutusalueen pohjoisrajalla.
Tyrvännön alueesta käytettiin aikoinaan nimeä Kulsiala ja tämän epäillään johtuneen palvontamenoissa käytettyä astiaa tarkoittaneesta nimestä.
Vuonna 1968 Suontaan kylästä löytyi yksi Suomen komeimmista rautakautisista miekoista. Suontaan miekka on noin vuodelta 1030 ja sen haltijan epäillään olleen naispuolinen. Aikakausi oli erityisen rauhaton, sillä Hämeeseen suuntautui hyökkäyksiä sekä Novgorodin että Ruotsin suunnasta.
Ruotsin vallan aika
Ruotsin valta ja kristinusko lujittuivat alueella 1200-luvun lopulla, ja ensimmäinen kirkko rakennettiin Lepaalle. Arviot Lepaalla olleen kirkon rakennusvuodesta vaihtelevat 1200- ja 1400-lukujen välillä. Kirkko purettiin kivistä sakastia lukuun ottamatta uuden kirkon valmistuttua Suotaalaan 1800-luvun alussa. Tyrvännön alueella uskotaan olleen oma seurakuntansa, mutta kun Hattulan Pyhän Ristin kirkko valmistui, Tyrvännöstä tuli kappeliseurakunta viimeistään 1500-luvulla.
Isonvihan aikaan vuonna 1713 venäläiset miehittivät Tyrvännön vuoteen 1721 saakka. Venäläisten saapuessa ainakin Suotaala, Lahdentaka ja Lepaa joutuivat ryöstelyn ja hävityksen kohteeksi. Taloista ryöstettiin elintarvikkeita ja karjaa, ja väkivallantekoja paikallisia asukkaita kohtaan tapahtui etenkin alkuvaiheessa paljon, ennen kuin miehitysviranomaiset alkoivat rauhoittaa tilannetta.
1700-luvun lopulla Lepaalla sijainnut vanha kirkko alkoi käydä huonokuntoiseksi ja ahtaaksi. Uusi kirkko päätettiin rakentaa Tyrvännönniemen pohjoisosaan Suotaalaan, Lähemmäs Tyrvännön asutuksen painopistettä. Matti Åkerblomin suunnittelema kirkko valmistui vuonna 1800.
1800- ja 1900-luvut
Vuoden 1865 kunnallishallintouudistuksen yhteydessä Tyrvännön kappeliseurakunnasta muodostettiin kunta. Muutos toimeenpantiin viimeistään 1873. Sotien jälkeen Tyrväntöön asutettiin karjalaisia Vuokselasta.
Tyrvännön kunta lakkautettiin 1. tammikuuta 1971 ja liitettiin Hattulaan. Tyrvännön evankelis-luterilainen seurakunta jatkoi toimintaansa vuoteen 1979 saakka, jolloin kirkkoherra jäi eläkkeelle ja seurakunta yhdistettiin Hattulan seurakuntaan (edellisenä vuonna Valkeakoskeen liitetty osa liitettiin kirkollisesti Sääksmäen seurakuntaan).
Vuonna 1978 entisen Tyrvännön pohjoisosan kylistä Mälkiäinen, Tykölä ja Uskila liitettiin kokonaan ja Monaala osin Valkeakoskeen.
Väestö
Seuraavassa kuvaajassa on esitetty Tyrvännön väestönkehitys kymmenen vuoden välein vuosina 1880–1960.
Juovakoruahven
Juovakoruahven (Julidochromis regani) on yksi afrikkalaisen Tanganjikajärven endeemisistä kirjoahvenlajeista. Sitä pidetään myös akvaariokalana.
Juovakoruahven kasvaa noin 13 senttimetrin pituiseksi. Sen ruumis on keltainen tai valkoinen, ja siinä on mustia juovia koko kalan pituudelta. Sukupuolet ovat samannäköiset. Juovakoruahvenet viihtyvät parhaiten vedessä, jonka lämpötila on 22–25 °C ja pH 8,5–9,2. Laji syö sekä kasveja että pieniä äyriäisiä.
Muistan sua Elaine (albumi)
Muistan sua Elaine on Pirkka-Pekka Peteliuksen studioalbumi vuodelta 1984. Osa albumin kappaleista on esitetty viihdesarjassa Velipuolikuu. Albumin CD-versio julkaistiin vuonna 1994. Albumin nimikkokappaleen on säveltänyt Alvar Kosonen ja sanoittanut Matti Jurva ja sen aiemman levytyksen teki Ramblers-orkesteri vuonna 1931. Albumi on myynyt kultaa.
Silomunuaisjäkälä
Silomunuaisjäkälä (Nephroma bellum, syn. Nephronium subtomentellum) on munuaisjäkälien sukuun kuuluva jäkälä. Sen yläpinta on sileä ja väriltään siniharmaa tai harmaanruskea. Alapinta on keskiosista ruskea ja reunoilta vaalea. Keskiosa saattaa olla hieman karvainen. Liuskat ovat noin yhden senttimetrin leveitä ja osin limittäin kasvavia. Kotelomaljat ovat yleisiä. Jäkäläkasvustot ovat enintään 10 senttimetriä halkaisijaltaan. Kasvaa puilla, etenkin raidalla ja haavalla, mutta myös katajalla ja koivulla, varjoisilla paikoilla. Jäkälä voi kasvaa myös sammaleisilla kivillä ja kallioseinämillä. Lajia tavataan koko Suomessa. Silomunuaisjäkälä on luokiteltu Suomessa silmälläpidettäväksi.
HMS Marvel (J443)
HMS Marvel (viirinumerot J443 ja M443) oli Britannian kuninkaallisen laivaston vuonna 1945 valmistunut Algerine-luokan miinanraivaaja toisessa maailmansodassa.
Valmistus
Alus tilattiin Torontosta Toronto Ship Building Companyltä, missä köli laskettiin 19. huhtikuuta 1944. Se laskettiin vesille 30. elokuuta ja valmistui 2. huhtikuuta 1945.
Palvelus
Alus romutettiin vuonna 1958 Charlestownissa.
Jean Galland
Jean Galland (28. toukokuuta 1887 Laval, Mayenne – 18. heinäkuuta 1967 Évian-les-Bains, Haute-Savoie) oli ranskalainen näyttelijä. Hän esiintyi elokuvissa 1930–1960-luvuilla.
Australian naisten koripallomaajoukkue
Australian naisten koripallomaajoukkue edustaa Australiaa naisten koripallon maajoukkuekilpailuissa.
Historia
Australia osallistui ensimmäistä kertaa naisten MM-kilpailuihin vuonna 1957, jolloin maa sijoittui kymmenenneksi. Ensimmäisen kerran maajoukkue sijoittui mitaleille vuoden 1998 kilpailuissa, jolloin se voitti pronssia. Australia voitti pronssia myös seuraavissa vuoden 2002 kilpailuissa. Ensimmäisen maailmanmestaruutensa maa saavutti vuonna 2006, kun se kaatoi loppuottelussa Venäjän. Australian Penny Taylor valittiin kyseisen turnauksen arvokkaimmaksi pelaajaksi. Vuonna 2014 Australia saavutti MM-pronssia ja vuonna 2018 MM-hopeaa.
Olympialaisissa Australia esiintyi ensimmäistä kertaa vuonna 1984, jolloin muun muassa Neuvostoliitto boikotoi kisoja. Turnaukseen osallistuikin vain kuusi maata ja Australia sijoittui viidenneksi. Ensimmäisen olympiamitalin maa saavutti vuonna 1996, jolloin maa oli turnauksen kolmas. Vuosina 2000–2008 Australia voitti kolme kertaa olympiahopeaa ja vuonna 2012 se saavutti olympiapronssia. Vuoden 2016 olympiaturnauksessa Australia selviytyi puolivälieriin, jossa putosi jatkosta hävittyään Serbialle.
Christopher Mayfield
Christopher John Mayfield (s. 18. joulukuuta 1935) on brittiläinen anglikaanisen kirkon piispa. Hän opiskeli Sedbergh Schoolissa ja Gonville and Caius Collegessa, Cambridgen yliopistossa. Hänet vihittiin papiksi vuonna 1964.
Mayfield toimi Bedfordin arkkidiakonina vuosina 1979–1985. Hän oli Wolverhamptonin piispana vuosina 1985–1993 ja sen jälkeen Manchesterin piispana vuoteen 2002. Myöhemmin hän on toiminut piispan kunnia-avustajana Worcesterin hiippakunnassa.
Jan Halldoff
Jan Harry ”Janne” Halldoff (4. syyskuuta 1939 Tukholma – 23. heinäkuuta 2010 Tukholma) oli ruotsalainen valokuvaaja, elokuvaohjaaja ja käsikirjoittaja, joka teki 1960- ja 1970-luvuilla monia suurta huomiota saaneita elokuvia.
Tukholman suomalaisen seurakunnan jäseneksi kastettu Halldoff kärsi lapsena änkytyksestä, mutta löysi oman ilmaisuvälineensä lahjaksi saamastaan kamerasta. Jo 12-vuotiaana hän kuvasi monia julkisuuden henkilöitä ja sai 15-vuotiaana paikan lehtikuvaajana. Vuonna 1964 hän toimi Vilgot Sjömanin elokuvan 491 stillkuvaajana ja kiinnostui sen myötä elokuvanteosta. Oman esikoispitkänsä, Stig Claessonin käsikirjoittaman elokuvan Myten hän toi ensi-iltaan 1966 yhtenä kaikkien aikojen nuorimmista ruotsalaisohjaajista. Varsinainen läpimurto oli terveydenhoidon tilasta kertova Korridoren, joka herätti keskustelua ja nousi vuoden 1968 katsotuimmaksi ruotsalaiselokuvaksi. Vuonna 1972 Halldoffilta valmistui PR-toimiston hurjista henkilökuntajuhlista kertova Firman juhlat (Firmafesten). Vuonna 1975 Halldoff sai Guldbagge-palkinnon parhaasta ohjauksesta elokuvasta Polare, ja vuotta aiemmin hänen ohjauksensa Viimeinen seikkailu palkittiin Guldbaggella parhaana elokuvana. Merkittävimpiin hänen paristakymmenestä ohjauksestaan kuuluu myös Ulf Lundellin romaanin Jack filmatisointi Kapinalliset (1977).
Halldoffin viimeiseksi elokuvaksi jäi vuoden 1982 Huijaus (Klippet), joka menestyi huonosti sekä kriitikoiden arvioissa että teattereissa. Sen seurauksena Halldoff jätti elokuvanteon, mutta toimi ajoittain alan kouluttajana ja käsikirjoitusten kehittäjänä.
Halldoff työskenteli muun muassa Svensk Filmindustrille, Ruotsin televisiolle ja Svenska Filminstitutetille. Vuonna 2009 hänen ohjaamansa elokuva Viimeinen seikkailu pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.
Ingmar Bergman on sanonut Halldoffista: ”Hän vaikuttaa ohjaajalta joka ei vain tehnyt elokuviaan vaan eli ne.”
Kim Peek
Laurence Kim Peek (11. marraskuuta 1951 Salt Lake City, Utah, Yhdysvallat – 19. joulukuuta 2009) oli yhdysvaltalainen savant, joka tunnettiin poikkeuksellisesta muististaan. Hän esimerkiksi muisti ulkoa kaikki lukemansa 12 000 kirjaa.
Peek nousi kansainväliseen kuuluisuuteen vuonna 1988 ilmestyneen menestyselokuvan Sademies myötä, jonka toinen päähahmo perustui osittain Peekiin. Sen jälkeen Peek kiersi maailmaa puhumassa yleisötilaisuuksissa erilaisuuden tunnistamisen ja hyväksymisen puolesta.
Nuoruus
Laurence Kim Peek syntyi Salt Lake Cityssä vuonna 1951. Hän sai ensimmäisen etunimensä näyttelijä Laurence Olivierin mukaan ja toisen etunimensä Rudyard Kiplingin romaanihahmon mukaan. Hänen päänsä oli laajentunut, ja niskassaan hänellä oli pesäpallon kokoinen aivotyrä, joka myöhemmin kuitenkin vetäytyi itsekseen sisään ja peittyi kallon luulla. Peek todettiin vauvaiässä jälkeenjääneeksi, mutta hänen vanhempansa eivät laittaneet häntä neuvoista huolimatta laitokseen vaan kasvattivat hänet kotona. He lukivat hänelle kirjoja, ja Peek kykeni heti painamaan ne mieleensä kertakuulemalta. Hän alkoi pian itsekin lukea ahkerasti ja oli erityisen kiinnostunut numeroista ja puhelinluetteloista.
Peek oppi kävelemään vasta nelivuotiaana, ja hänellä oli sen jälkeenkin vaikeuksia silmän ja käden koordinaation ja tasapainonsa kanssa. Hän tarvitsi aikuisenakin isänsä apua jokapäiväisessä pukeutumisessa ja peseytymisessä.
Peek aloitti koulun kuusivuotiaana. Hän kuitenkin osoittautui liian hyperaktiiviseksi käymään tavallista koulua, joten hänet laitettiin kotikouluun, jossa häntä opettivat eläkkeelle jääneet peruskoulun opettajat kahdesti viikossa. Peek sai suoritettua kaikki lukio-opintonsa 14 vuoden ikään mennessä. Koulun jälkeen Peek toimi palkanlaskijan apulaisena. Hän alkoi myös kulkea isänsä mukana tämän matkoilla. Isä ja poika osallistuivat henkisesti jälkeenjääneiden järjestön konferensseihin, jossa isä-Peek työskenteli vapaaehtoisena.
Kehityshäiriö ja savant-kyvyt
thumb|left|Peek muisti ulkoa kaikki lukemansa 12 000 kirjaa. Peekille tehtiin ensimmäiset aivokuvaukset vasta aikuisiällä. Niissä havaittiin, että hänen päänsä oli kolmasosan suurempi kuin normaali pää. Hänellä ei ollut lainkaan aivokurkiaista, joka yhdistää ihmisen aivopuoliskot toisiinsa. Hänen aivopuoliskonsa eivät olleet kuitenkaan täysin toisistaan erillisiä, vaan niiden välillä oli useita yhteyksiä. Myös muita yhdistäviä aivorakenteita puuttui, ja pikkuaivoissa oli laajoja vaurioita, etenkin oikealla puolella. Peekin älykkyysosamääräksi mitattiin 87, mutta osa-alueittain hänen älylliset kykynsä vaihtelivat jälkeenjääneestä hyvin älykkääseen. Hänellä diagnosoitiin kehityshäiriö mutta ei autismia, vaikka kehityshäiriö olikin aiheuttanut hänelle joitain autisteille tyypillisiä tapoja.